МИНИСТЕРСТВО НА ВЪТРЕШНИТЕ РАБОТИ
ЗАПОВЕД

№ 8121К-15887/26.10.2026 г.
ОТНОСНО: Обявяване на конкурс за преминаване в по-висока по вид длъжност на държавни служители в МВР
На основание чл. 163, ал. 1 от Закона за Министерството на вътрешните работи и Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в Министерството на вътрешните работи,

ОБЯВЯВАМ:

І. Конкурс за преминаване в ръководни длъжности в Областна дирекция на МВР - Монтана, както следва:
1. Районно управление - Лом

1.1. Сектор „Криминална полиция“

Група 01

-началник на група - 1 (една) вакантна длъжност;

1.2. Участък - Медковец

-началник на участък (КП) - 1 (една) вакантна длъжност;

1.3. Участък - Брусарци

- началник на участък (КП) - 1 (една) вакантна длъжност.

ІІ. ИЗИСКВАНИЯ към кандидатите за участие в конкурса:
1. Да са държавни служители в МВР по чл. 142, ал. 1, т. 1 или ал. 3 от ЗМВР, изпълняващи служебните си задължения на изпълнителски длъжности;

2. Да имат придобита минимална образователно-квалификационна степен на висшето образование „бакалавър” по смисъла чл. 42, ал. 1, т. 1, буква „б“ от Закона за висшето образование;

2.1. Област на висшето образование – съгласно ПМС № 125/24.06.2002 г.;

2.2. Професионални направления – съгласно ПМС № 125/24.06.2002 г.

3. Да имат завършен курс за първоначално професионално обучение в АМВР;

4. Към крайната дата за подаване на заявленията за участие в конкурса да имат общ професионален стаж в МВР не по-малко от 5 (пет) години, от които не по-малко от 3 (три) години на изпълнителски длъжности.

5. Да отговарят на изискванията определени в Класификатор на длъжностите в МВР за служители по чл. 142, ал. 1, т. 1 и 3 и ал. 3 от ЗМВР, утвърден със заповед на министъра на вътрешните работи № 8121з-140/24.01.2017 г.;

6. Да отговарят на изискванията на длъжностната характеристика за длъжността;

7. Да имат или да получат разрешение за достъп до класифицирана информация по Закона за защита на класифицираната информация до ниво на сигурност „Секретно”;
8. Да не са с влязла в сила заповед за налагане на дисциплинарно наказание по чл. 197, ал. 1, т. 4 или т. 5 от ЗМВР и срокът на действие на наказанието не е изтекъл към крайната дата за подаване на заявленията за участие;

9. Да няма срещу тях образувано дисциплинарно производство по реда на чл. 207, ал. 1 от ЗМВР към крайната дата за подаване на заявленията за участие;

10. Да не са временно отстранени от длъжност.
III. Необходими документи, място и срок на подаването им:

1. В 7 (седем) дневен срок, считано от деня, следващ публикуването на заповедта в електронната страница на дирекция „Човешки ресурси” - МВР, всеки кандидат подава заявление до председателя на конкурсната комисия, към което прилага следните документи:

1.1. Копие на диплома за завършено в Република България висше образование, ако не е вписана в регистъра по чл. 10, ал. 2, т. 3, б. „в“ от Закона за висшето образование.

В случай, че дипломата на кандидата е вписана в регистъра по чл. 10, ал. 2, т. 3, б. „в“ от Закона за висшето образоване, в заявлението по ал. 1 се посочват регистрационен номер, серия, номер, дата и издател на дипломата. При издадена диплома от чуждестранно висше училище в заявлението се посочва номерът, под който документът е регистриран в Националния център за информация и документация. Кандидатите имат задължение да извършват проверка в регистрите за наличието на регистрация на дипломата;

1.2. Кадрова справка за професионалния стаж, получени отличия и награди и наложени дисциплинарни наказания, индивидуалните оценки по реда на наредбата по чл. 178, ал. 2 ЗМВР за последните два отчетни периода, както и за обстоятелствата по чл. 6, ал. 3, т. 2 и 3 от Наредба № 8121з-406 от 14 април 2015 г., изготвена от съответното звено „Човешки ресурси“ по месторабота;

1.3. Копие на документ, удостоверяващ завършен курс за първоначална професионална подготовка в Академията на МВР;

1.4. Копие на разрешението за достъп до класифицирана информация до изискващото се ниво на сигурност или съгласие за проучване по Закона за защита на класифицираната информация;
1.5. Документ за извършена предварителна проверка за установяване на принадлежност към органите по чл. 1 от ЗДРДОПБГДСРСБНА или писмено съгласие за извършването ѝ – не се отнася за родените след 16.07.1973 г. – за длъжностите по т. I.1.2. и I.1.3.;

1.6. Други документи (удостоверения, сертификати и други), имащи отношение към конкурса.

2. В заявлението по т. 1 кандидатът посочва структурата и длъжността, за която кандидатства, като в конкурса се допуска участие само за една длъжност.

3. Заявлението за участие в конкурса се регистрира в деловодството на структурното звено по месторабота и се изпраща по служебен ред в сектор „Човешки ресурси и правно обслужване“ при Областна дирекция на МВР - Монтана.

4. До участие в конкурса не се допускат кандидати, подали заявление извън срока по т. 1.
ІV. НАЧИН ЗА ПРОВЕЖДАНЕ на конкурса:

1. Проверка на професионалните знания на кандидатите чрез писмена разработка в рамките на 180 минути, по тема, определена от следната тематика:
- за длъжността по т. I.1.1.
Оперативно-издирвателна дейност по смисъла на ЗМВР; Провеждане на оперативно-издирвателна дейност с цел предотвратяване, разкриване и документиране на престъпления по чл. 354а и чл. 198 от Наказателния кодекс; Закон за специалните разузнавателни средства - Глава първа, Общи положения; Организация на работата в МВР по заявителски материал за престъпления от общ характер; Категоризация и наблюдение на лица представляващи интерес за дейността на полицията; Етичен кодекс за поведение на държавните служители в МВР; Дисциплина и дисциплинарна практика в МВР.

- за длъжностите по т. I.1.2. и I.1.3.
Организация на работа в МВР по заявителски материал (ЗМ) за престъпления от общ характер - ред за приемане, докладване и регистриране на ЗМ; Превантивна дейност на полицейските органи в МВР - индивидуална превенция спрямо лица, осъждани два или повече пъти за престъпления от общ характер; Организация на дейността на МВР по териториалното обслужване на населението - задачи на полицейския инспектор и младши полицейския инспектор; Дисциплина и дисциплинарна практика в МВР; Правила за организация на работа в МВР с предложенията и сигналите; Лица, представляващи интерес - категории; Нива на класификация за сигурност на информацията; Организация на документооборота в МВР - съставяне, оформяне и съгласуване на документи; Етичен кодекс за поведение на държавните служители в МВР.
1.1. Начин на оценяване - писмената разработка се оценява в цели числа по петстепенна скала с най-ниска оценка 2 (две) и най-висока 6 (шест) и окончателна оценка, определена по реда на чл. 23, ал. 4 от Наредба № 8121з-406 от 14 април 2015 г.;

1.2. Определям елиминаторен праг от получената окончателната оценка - 4,00 (четири);

1.3. Кандидатите, които не са преминали елиминаторния праг при проверката на професионалните знания, отпадат от по-нататъшно участие в конкурса.

2. Структурирано интервю - съгласно Методика за провеждане на структурирано интервю (Приложение № 2 към чл. 17, ал. 4 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР);

2.1. Начин на оценяване - съгласно т. 3 от Методиката за провеждане и оценка на структурирано интервю.

2.2. Кандидати, които не са преминали елиминаторния праг на структурираното интервю, определен в т. 6 от Методиката за провеждане и оценка на структурирано интервю, отпадат от по-нататъшно участие в конкурса.

3. Крайна оценка - сбор от оценката на писмената разработка и оценката от структурираното интервю.
V. Срок за провеждане на конкурса – до 1 (един) месец от деня, следващ датата на обявяване на заповедта в електронната страница на дирекция „Човешки ресурси“ - МВР.

VІ. Определям състав на конкурсната комисия:
…………………………………………………………………………………………………………………………………………………………………………………………………………
VІІІ. Председателят на конкурсната комисия да създаде организация за провеждане и приключване в срок на конкурсната процедура.

ІХ. Заповедта да се публикува в електронната страница на дирекция „Човешки ресурси“ - МВР в Интернет и Интранет и се изпрати на структурите по чл. 37 от Закона за МВР за сведение и изпълнение.
МИНИСТЪР: /П/
Иван Демерджиев

